Vita:Harold Harmsworth

message: A lord - legalábbis - vitatott személyiség. Nem ártana ezt azért szóbahozni. Állítólag álmodozott a magyar királyságról is egy rövid ideig. OsvátA. 2005. április 1., 14:46 (CEST)
* Erről ez a mai napon jelent meg, itt:
*http://www.fideszfrakcio.hu/index.php?CikkID=34767	
 Rothermere vikomt gratulált Hitlernek Csehszlovákia annektálásáért
A két világháború közti magyar történelemből is ismert Rothermere vikomt 1939-ben levélben gratulált Adolf Hitlernek Csehszlovákia náci annektálásáért és Románia elleni hasonló lépésre biztatta a német diktátort - ez derül ki azon kormánydokumentumokból, amelyeket kedden hoztak nyilvánosságra Londonban a titkosítás határidejének elévültével.
A levelet, amelyet Rothermere, kora egyik sajtócézára, a Daily Mail című napilap tulajdonosa írt, a brit titkosszolgálat fogta el, miközben az arisztokrata által alkalmazott német ügynököt figyelték.
Rothermere náci szimpátiái ismertek voltak már a II. világháború előtt és a vikomt támogatta Neville Chamberlain brit miniszterelnöknek a Hitler megbékéltetésére irányuló politikáját. A sajtómágnás, a Daily Mail jelenlegi tulajdonosának dédapja Stephanie Hohenlohe-Waldenburg-Schillingfürst német hercegnőt bízta meg annak idején, hogy segítsen neki a Führerrel és más náci vezetőkkel való kapcsolatfelvételben.
1933-ban, Hitler hatalomra jutásának évében az MI6, a brit hírszerzés jelentése szerint francia kollégáik dokumentumokat fedeztek fel a hercegnő párizsi lakásában, amelyek arra utaltak, hogy Stephanie egyben a nácik fizetett ügynöke is. A dokumentumok szerint az volt a feladata, hogy vegye rá Rothermere-t a Lengyelországgal szemben az I. világháború után elvesztett területek visszaszerzését célzó német kampány támogatására. Rothermere és Stephanie 1938-ban szakítottak, a brit vikomt nem fizetett neki többet, a hercegnő viszont szerződésszegésért beperelte őt. Egy évvel később brit elhárítók elkobozták azokat a perhez szánt dokumentumokat, amelyeket Stephanie ügyvédjénél találtak. Ezek között bukkantak rá Rothermere Hitlernek szóló gratuláló levelére.
Rothermere vikomt, eredeti nevén Harold Sidney Harmsworth (1868-1940) még a XIX. század végén hozta létre sajtóbirodalmát. Az I. világháború idején Lloyd George kormányában légügyi miniszter volt. 1927 júniusában a Daily Mailben Magyarország helye a nap alatt című egész oldalas cikkben bírálta a trianoni békeszerződést, majd propaganda-kampányba kezdett Igazságot Magyarországnak (Justice for Hungary) jelszóval. Azt javasolta, hogy a döntően magyarlakta határ menti zónákat csatolják vissza Magyarországhoz, hogy elkerüljék az utódállamok közötti háborút. Fellépésével nagy népszerűségre tett szert Magyarországon, de a figyelemfelkeltésen kívül többet nem tudott elérni. OsvátA. 2005. április 1., 14:56 (CEST)
Rothermere "álmodozott a magyar királyságról is egy rövid ideig", ez így nem egészen állja meg a helyét. A magyar koronát Rákosi Jenő, a Budapesti Hírlap főszerkesztője ajánlotta fel neki. (lásd Schiller József: Rákosi Jenő. Egy magántitkár feljegyzései. Bp., 1933) --Jjdm 2005. április 1., 17:53 (CEST)
* Biztos volt otthon a Rákosi Jenőnek éppen egy fölösleges magyar koronája :-) OsvátA. 2005. április 1., 17:59 (CEST)
* Nekem van egy fölösleges magyar koronám. Az nincs ráírva, hogy fölösleges, de az igen, hogy 1 korona. :-)). Mellesleg a magyar királyságról álmodozni miért bűn? Álmodozni lehet. Nem szoktuk a cikkekbe írni, hogy a tárgyalt személy miről álmodozik, miféle tiltott gondolatsorok vannak az ő fejében ... (ld. még gondolatrendőrség). Gubb
* kösz, nekem meg cseh koronám van, Mátyás csak álmodozott erről, üdv. OsvátA.
* akkor ha van neked, miért nem adsz belőle??? Így nem leszünk jóban!  :-)) Gubb
Azóta gondolkodtam. Lehet, hogy Mátyás volt cseh király? Csak német-római császár nem volt? Gyötör a kétség (utánanézni meg e pillantban nem tudok). - Cseh koronát személyesen - Ami a lordot illeti, meg Rákosi Jenőt: az rendben van, hogy van róla egy szócikk, de miért elfogult? Egy jelentéktelen fickó volt, nulla történelmi szereppel, akit egy évig sztárolt az akkori média, slussz. A Rákosi Jenő meg lehet, hogy jelentős szereplő volt, de koronát nem osztogatunk. Nekem szubjektíve annyira nem fontos, de annyira igen, hogy azt mondjam: mégiscsak egy korona! OsvátA. 2005. április 1., 19:07 (CEST)

message: Innen. --grin ✎ 2005. április 5., 22:13 (CEST)
thread_title:  lopott 

message: Most akkor felajánlották neki a magyar trónt? Ki, mikor? nyenyec ☎ 2005. április 5., 23:58 (CEST)
thread_title:  Magyar korona 

message: A Rothermere nem a neve volt, hanem a címe. Nem a névnek kellene a cikk címének lennie? Alensha 2005. április 11., 20:16 (CEST)
Nem, mert úgy (szinte) senki nem ismeri, amúgy Angliában meg ez a szokás...
Üdv, --JDM 2005. április 11., 21:47 (CEST)
Újra felhozom ezt a témát… Legyen akkor Lord Rothermere a cikk címe, mert ha csak annyit írunk, hogy Rothermere, az olyan, mintha egri érsek helyett csak egrit írnánk. Biztos volt utána több Lord Rothermere is, de azok valószínűleg kevésbé ismertek. Szóval javaslom, mozgassuk át Lord Rothermere címre a cikket. Alensha 寫 词 2005. december 10., 13:49 (CET)
replies: text: Azt sem igazán értem, hogy a cikk fejlécében meg milyen okból Rothermere Lord, holott talán Lord Rothermere lenne a helyesebb. – (szerintem) Váradi Zsolt 2005. december 10., 15:05 (CET)
thread_title: Cikk címe

message: A román wiki cikke elég elfogult, az adatok onnan vannak. L András vita 2009. július 16., 20:22 (CEST)
thread_title:  ... és a nácik 

message: „Magyarországi birtokvásárlásokkal próbálta Angliát arra szorítani, hogy a szovjet offenzívától mentesítse Magyarországot. (forrás: Angol nyelvű Wikipédia) - ezt nem teljesen értem, 1940 előtt szovjet offenzíváról hogyan volt szó”
Mert ez (is) előre le volt zsírozva... – jJDM vita 2009. december 17., 18:53 (CET)
Nekem ez kissé félrefordításnak tűnik. De bármilyen is, a wikipédia nem forrás. Az enwiki cikkének ezen a helyén nincs forrásmegjelölés, márpedig ez egy olyan megjegyzés, amit igen-igen meg kell indokolni. Az igaz, hogy Churchill azt mondta: a fél Európát odaadná a kommunizmusnak, csak hogy Németországot legyőzve lássa (oda is dobta nekik koncul, de az egy másik téma). Mindenesete ez a lezsírozottság egyelőre csak összeesküvéselméletnek tűnik. L AndrásItt megtalálsz 2009. december 17., 22:52 (CET)
thread_title:  Nem elmélet 

message: "Azt már nem tudhatjuk meg, hogy Franciaország megtámadását és leigázását, majd az angliai csatát milyen módon élte volna meg, hiszen 1940 novemberében meghalt."
A mondat könnyen ellenőrizhetően, kronológiai tévedés, hiszen a Franciaország elleni támadás 1940. május 10-én indult, a londoni légicsata 1940. július 10-én (más történészek szerint augusztusban), Rothermere pedig 1940. novemberében halt meg, tehát mindkét eseményt megélte.
Hogy hogyan, azt legfeljebb a források hiánya miatt nem tudhatjuk.
thread_title:  Tevékenysége a II. világháború alatt (1939-40) 

message: Kedves Szerkesztőtársak! 
Látom, hogy már 2005-ben fölmerült, hogy ez a szócikk Lord Rothermere néven fusson, de az átnevezés akkor nem történt meg. 
Én újfent fölvetném az átnevezés szükségességét. 
Indokaim a következők: 
Mint a szócikk is elárulja, Lord Rothermere rendkívül ismert volt a Trianon utáni Magyarországon. Ő volt az, aki Magyarország helye a nap alatt című 1927-ben a Daily Mail-ben megjelent cikkében elsőként vetette föl a hazánk javára történő esetleges határrevíziót.
Ezt követően Magyarországon már életében hatalmas kultusza alakult ki, s kultusza ma is él, hisz a tiszteletére készült, a Fővárosi Szabó Ervin Könyvtár előtt található díszkutat a rendszerváltás után fölújították.
A magyar sajtóban őt következetesen mindig Lord Rothermere-ként emlegették. A történelmi konferenciákon, ahol ma is gyakorta elhangzik a neve, úgyszintén Rothermere-ként hivatkoznak rá.
Mindezekre tekintettel javaslom, hogy ne a születési nevén (Harold Hamsworth) legyen megjelenítve, hanem az elért rangján: Lord Rothermere. Magyarországon, aki ismeri, e néven ismeri!
Nagyon szépen kérlek benneteket, hogy minél nagyobb számban támogassatok: 
Tegzes Tegzes vita 2024. január 11., 17:49 (CET)
replies: text: Kedves Tegzes!

text: Izgalmas és gyakorlatiasnak látszó indítvány, tekintettel arra, hogy 20-ból 19 magyar érdeklődő számára - egyelőre - Lord Rothermere alighanem a két háború közti személyiséggel, Sidney Harold Harmsworth-fel azonos.

text: Ami mégis a felvetés ellen szól, az a következő:

text: 1.) Sidney Harold Harmsworth egész életében Sidney Harold Harmsworth volt. Lord Rothermere azonban csak élete végső szakaszában volt. Ez még nem lenne feltétlenül baj, ha mindmáig összetéveszthetetlenül csak és kizárólag ő lett volna "Lord Rothermere".

text: Érdemes az ezen örökletes főnemesi címnek a Lordok Házában járó hely történetét megnézni. Lord Rothermere 1919-től haláláig, 1940-ig jelentette Sidney Harold Harmsworth-öt. Felsőházi székét fia, Esmond Cecil Harmsworth vette át, mint ahogy a Lord Rothermere "elnevezést" is. A minta folytatódott apákkal és fiakkal: 1978 és 1998 között Vere Harold Esmond Harmsworth, utána Jonathan Harold Esmond Vere Harmsworth volt az "aktuális" Lord Rothermere. Ugyan az 1999-es brit felsőházi reform eltörli az örökletes főnemeseknek járó helyek nagy részét, köztük Rothermere lordjáét is, de az eddigi utolsó Lord Rothermere (vikomtként) ma is ezzel a titulussal él és mozog, sőt főrészvényese és igazgatótanácsi elnöke a máig megjelenő Daily Mail mögött álló médiavállalkozásnak.

text: 2.) Továbbá rákeresve a Google-ön vagy itt a Wiki-n a magyar szócikkek között, előbb az elnevezéshez tartozó egyértelműsítő lapba fut bele az ember, ahonnan könnyen ki tudja választani a történelmi személyt takaró helyes szócikket (mivel egy szőlőfajta a konkurense). Ezt megnyitva rögtön megtanulhatja azt is, hogy mi volt a legtöbbünk által ismert Lord Rothermere polgári neve.

text: Fentiek alapján nem látnám feltétlenül indokoltnak a cserét. Ugyanakkor a névhez ragasztva, zárójelbe téve, talán érdemes lenni feltüntetni a "Lord Rothermere"-t.

text: Üdvözlettel:

text: Zsivago Doki Zsivago Doki vita 2024. január 30., 23:49 (CET)
replies: text: :Kedves Zsivago Doki!

text: :Köszönöm szépen, hogy megosztottad velünk véleményedet.

text: :A témával kapcsolatban most már csak annyit jegyzenék meg, hogy az angol Wikipédián a szóban forgó személy így szerepel:

text: :Harold Harmsworth, 1st Viscount Rothermere Tegzes vita 2024. január 31., 10:21 (CET)
thread_title:  A szócikk nevének Lord Rothermere-re való átváltoztatása